Ermelo-moordverdagte toe nie in hof | Maroela Media
Kapt. Carla Prinsloo, woordvoerder van die polisie, het gesê die saak is vir vandag op die hofrol geplaas omdat die 28-jarige verdagte na verwagting Woensdagmiddag ontslaan sou word. "Hy is egter nog steeds in die hospitaal en die saak is toe in sy afwesigheid aangehoor. Die saak is tot 30 November uitgestel," het Prinsloo gesê.
Aangesien die verdagte nie self in die hof verskyn het nie, kan sy naam nog nie bekendgemaak word nie. Prinsloo het egter vroeër bevestig die verdagte is 'n voormalige tuinier wat vir Dippenaar gewerk het. Sy het gesê Dippenaar se bankkaart, 'n groot bedrag kontant en 'n gaspistool is tydens die inhegtenisneming in sy besit gevind.
By die motorhuis het hulle Dippenaar se Audi gesien wat halfpad uit die motorhuis getrek was. Die venster was oop en twee selfone het op die passasiersitplek gelê. By nadere ondersoek het hulle Dippenaar se liggaam in die motor se kattebak ontdek. Haar hande en voete was vasgebind en 'n verband is gebruik om haar mond toe te bind. 'n Elektriese koord was om haar nek gebind.
Dis die oudste truuk in die boek, hy leer mooi by sy ANC makkers, nes jy uitgevang is, speel jy siek en so word die hofsaak uitgestel en uitgestel en hy sien dalk nooit die binnekant van die tronk nie, of word gou gou op mediese parool vrygelaat.
Doodskoot moes dit wees
. Die Bybel se n oog vir n oog en n tand vir n tand
Nou sien, dit is nou 'n saak wat sal kwalifiseer vir die doodstraf. (Soos baie ander). Hy het haar gedreig sodat sy tot die dood toe bang was vir hom; Hy het presies vooraf beplan hoé hy haar sou voorlê, beroof, en vermoor. Haar besittings is by hom gevind en sy DNA glo ek, ooral. Hoekom moet sulke mense leef, en ons mense moet sterf? Dit is nou 'n saak wat bo alle twyfel bewys kan word.